A jogi alapokra helyezett adatigénylések során tiszteletben tartjuk a Google-nál tárolt adatok védelmét és biztonságát. Ha ilyen kérelmet kapunk, a csapatunk megvizsgálja, és meggyőződik róla, hogy megfelel a jogszabályi előírásoknak és a Google irányelveinek. Általánosságban elmondható, hogy az adatszolgáltatás teljesítéséhez írott, a kérelmező hatóság hivatalos tisztviselője által aláírt és a vonatkozó törvényeknek megfelelő dokumentumot kell kapnunk. Ha úgy véljük, hogy a kérelem túl tágan értelmezhető, megteszünk mindent az adatkérelem szűkítése érdekében. További információt a Google Átláthatósági jelentésében talál.